1. ΝΟΜΟΘΕΤ. ΔΙΑΤΑΓΜΑ υπ’ αριθ. 1167 της 20 Μαΐου/2 Ιουν. 1972 (ΦΕΚ Α΄ 82) Περί οργανώσεως της παρά τω Υπουργείω Εθνικής Παιδείας και Θρησκευμάτων Ειδικής Υπηρεσίας των Κέντρων Ανωτέρας Τεχνικής Εκπαιδεύσεως (Ε.Υ .ΚΑΤΕ). Άρθρ.1.-Μέχρι της, δια Νόμου ή Β.Δ/τος κατ’ εξουσιοδότησιν Νόμου, οργανώσεως των παρά τω Υπουργείω Εθνικής Παιδείας και Θρησκευμάτων Υπηρεσιών, εν αις και η Ειδική Υπηρεσία Κέντρων Ανωτέρας Τεχνικής Εκπαιδεύσεως (Ε.Υ .ΚΑΤΕ) δύναται δια κοινών αποφάσεων του Πρωθυπουργού και του Υπουργού Εθνικής Παιδείας και Θρησκευμάτων, εκδιδομένων έστω και κατά παρέκκλισιν των κειμένων διατάξεων και δημοσιευομένων εις την Εφημερίδα της Κυβερνήσεως, να καθορίζωνται: α.Τα της ιεραρχικής υπαγωγής και τα των σκοπών και αρμοδιοτήτων της Ε.Υ .ΚΑΤΕ, ως και τα της οργανώσεως και διαρθρώσεως αυτής εις οργανικάς μονάδας. β.Τα της τοποθετήσεως εις την Υπηρεσίαν ταύτην πάσης κατηγορίας προσωπικού εκ του Υπουργείου Εθνικής Παιδείας και Θρησκευμάτων ή και εξ άλλων Υπουργείων, επί πλέον των προσλαμβανομένων ειδικώς δια την Υπηρεσίαν ταύτην επί σχέσει ιδιωτικού δικαίου υπαλλήλων κατά τας διατάξεις του Ν.Δ. 385/1969. γ.Αι αρμοδιότητες και τα καθήκοντα ενός εκάστου των υπαλλήλων και ιδία του Διευθυντού αυτής, φυλασσομένων και των ορισμών του Ν.Δ. 860/1971 «περί κυρώσεως Συμβάσεως συναφθείσης μεταξύ της Ελληνικής Κυβερνήσεως και της Διεθνούς Τραπέζης Ανασυγκροτήσεως και Αναπτύξεως, αφορώσης εις την δανειοδότησιν παρά της Τραπέζης ταύτης δια την εφαρμογήν προγράμματος ιδρύσεως Κέντρων Ανωτέρας Τεχνικής Εκπαιδεύσεως». δ.Τα της συγκροτήσεως και συνθέσεως των συλλογικών οργάνων των προβλεπομένων υπό των άρθρ. 5 και 7 του Ν.Δ. 652/1970 «περί Κέντρων Ανωτέρας Τεχνικής Εκπαιδεύσεως» ως και τα της συστάσεως και συγκροτήσεως και ετέρων ομάδων εργασίας ή άλλων συλλογικών οργάνων, καταλλήλων ως εκ της συνθέσεώς των, δια την υποβοήθησιν της Ε.Υ .ΚΑ-ΤΕ, προς εκπλήρωσιν της αποστολής της. Άρθρ.2.-Δια κοινών αποφάσεων των Υπουργών Εθνικής Παιδείας και Θρησκευμάτων και Οικονομικών ορίζονται τα της αποζημιώσεως, τα των εξόδων κινήσεως και πάσης άλλης παρεμφερούς δαπάνης καταβλητέας εις τα μέλη των συλλογικών οργάνων των άρθρ. 5 και 7 του Ν.Δ. 652/1970, ως και πάσης ετέρας Επιτροπής ή Ομάδας Εργασίας συνιστωμένων κατά την εν εδαφ. δ΄ του προηγουμένου άρθρου εξουσιοδότησιν. Κατά την αυτήν διαδικασίαν ορίζεται και η καταβλητέα αποζημίωσις δια τους γραμματείς των ως ανωτέρω συλλογικών οργάνων και των λοιπών υπαλλήλων των επικουρούντων αυτά. Άρθρ.3.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 